CELEX: 62018TN0494
Language: et
Date: 2018-08-17 00:00:00
Title: Kohtuasi T-494/18: 17. augustil 2018 esitatud hagi – PO versus Euroopa välisteenistus

22.10.2018   
            
            
               ET
            
            
               Euroopa Liidu Teataja
            
            
               C 381/29
            
         
      17. augustil 2018 esitatud hagi – PO versus Euroopa välisteenistus
      (Kohtuasi T-494/18)
      (2018/C 381/34)
      Kohtumenetluse keel: prantsuse
      
         Pooled
      
      
         Hageja: PO (esindaja: advokaat N. de Montigny)
      
         Kostja: Euroopa välisteenistus
      
         Nõuded
      
      Hageja palub Üldkohtul:
      
                  —
               
               
                  kinnitada:
                  
                              —
                           
                           
                              17. oktoobri 2017. aasta üksikasjalik arvutus, mille saatis talle sama päeva meiliga Euroopa välisteenistuse personalitalitus;
                           
                        
                              —
                           
                           
                              16. jaanuari 2018. aasta e-kiri, mille saatis talle Euroopa välisteenistuse personalitalitus ning milles kinnitati, et personalieeskirjade kohase ülempiiri ületamiseks tema poja ja tütre puhul ei ole õiguslikku alust;
                           
                        
                              —
                           
                           
                              vajalikus ulatuses 17. jaanuari 2018. aasta kaebuse rahuldamata jätmise otsus, milles teatati hagejale 17. mail 2018;
                           
                        
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide õigusvastasuse vastuväite kohta, kuna vaidlustatud otsus, 15. aprilli 2016. aasta teade ja 22. septembri 2016. aasta teade, millel mõlemal vaidlustatud otsus põhineb, ja juhised on vastuolus Euroopa Liidu ametnike personalieeskirjade ja selle X lisaga.
               
            
                  2.
               
               
                  Teine väide, et käesolevas asjas vaidlustatud üksikotsus on õigusvastane järgmistel alustel:
                  
                              —
                           
                           
                              ettevaatluspõhimõtte, õiguspärase ootuse põhimõtte, õiguskindluse põhimõtte, hea halduse põhimõtte ja nende omandatud õiguste rikkumine;
                           
                        
                              —
                           
                           
                              õiguse perekonnale ja haridusele rikkumine;
                           
                        
                              —
                           
                           
                              võrdse kohtlemise põhimõtte ja diskrimineerimiskeelu põhimõtte rikkumine;
                           
                        
                              —
                           
                           
                              huvide kaalumata jätmine ja võetud meetme proportsionaalsuse põhimõtte järgimata jätmine.